
รายงานการประชุมสภาองค์การบริหารส่วนตำบลแม่ฟ้าหลวง
สมัยวิสามัญ สมัยที่ 2 ครั้งที่ ๑/๒๕63 ประจำปี พ.ศ.๒๕63
วันพุธที่ 29 กรกฎาคม พ.ศ. 2563
 ณ ห้องประชุมสภาองค์การบริหารส่วนตำบลแม่ฟ้าหลวง
-------------------------------

ผู้มาประชุม 
1. นายประเสริฐ

คำลือ


รองประธานสภา อบต.แม่ฟ้าหลวง
2 .นายสัจจา

นวลลม


สมาชิกสภา อบต. หมู่ที่ ๑
3. นายอดุลย์

อภิพรรัตน์

สมาชิกสภา อบต. หมู่ที่ ๒



4. นายวันชัย

ปรีชาสถาพรกุล

สมาชิกสภา อบต. หมู่ที่ ๓



5. นายไพโรจน์

เมธีกิตติคุณ

สมาชิกสภา อบต. หมู่ที่ ๓




6. นายฐากร

เดชพัฒนกิจ

สมาชิกสภา อบต. หมู่ที่ ๔
7. นายสุรชัย

สุขนภาสวัสดิ์

สมาชิกสภา อบต. หมู่ที่ ๕



8. นางสาวศุภรัตน์
จะพือ


สมาชิกสภา อบต. หมู่ที่ ๕
9. นายธงชัย

วิบูลจิตเจริญ

สมาชิกสภา อบต. หมู่ที่ ๗



10.นายฉลอง

แสงยะ


สมาชิกสภา อบต. หมู่ที่ ๘
11.นายอาผ่า

อาจอ


สมาชิกสภา อบต. หมู่ที่ 9



12.นายสุเทพ

อยู่ลือ


สมาชิกสภา อบต. หมู่ที่ ๑๑
13.นายมานะ

อยู่ลือ


สมาชิกสภา อบต. หมู่ที่ ๑๑
14.นายอาจา

มาเยอ


สมาชิกสภา อบต. หมู่ที่ ๑๒
15.นายอาผ่า

มาเยอ


สมาชิกสภา อบต. หมู่ที่ ๑๒

16.นายชัยมงคล

อภิสิริพัฒนา

สมาชิกสภา อบต. หมู่ที่ ๑๔




17.นายธนภูมิ

โลชา


สมาชิกสภา อบต. หมู่ที่ ๑๔ 



18.นายอดิศร

อินทร์บุญ

สมาชิกสภา อบต. หมู่ที่ ๑๕



19.นายดี

แสงสว่าง

สมาชิกสภา อบต. หมู่ที่ ๑๕




20.นางสาวอนุธิดา
วรุณพรฐิตามร

สมาชิกสภา อบต. หมู่ที่ ๑๖




21.นางมาริสา

ไอ่แสน


สมาชิกสภา อบต. หมู่ที่ ๑๖



22.นางสาวฐิติรัตน์
บุญชัย


สมาชิกสภา อบต. หมู่ที่ ๑๗
23.นางสาวจามจุรี
ศรีใส


สมาชิกสภา อบต. หมู่ที่ ๑๘

24.นายสมคิด    
เจริญดี


สมาชิกสภา อบต. หมู่ที่ ๑๘



25.นายอาตือ

อยู่ลือ


สมาชิกสภา อบต. หมู่ที่ ๑๙
26.นายอนุชิต

ลิจาง


สมาชิกสภา อบต. หมู่ที่ ๑๙

27.นายเผ่าพันธ์ธิน
ธรรมบัณฑิต

เลขานุการสภา อบต.แม่ฟ้าหลวง
ผู้ไม่มาประชุม 
1.นายพงษ์ศักดิ์

อภิสวัสดิ์สุนทร

ประธานสภา อบต.แม่ฟ้าหลวง 
2.นายชาญชัย

จิราวัฒนาการ

สมาชิกสภา อบต. หมู่ที่ ๒

3.นายรัชพล

วิเศษเพิ่มพร

สมาชิกสภา อบต. หมู่ที่ ๑๐

ผู้เข้าร่วมประชุม 
1. นายวีรชิต

วรัญชิตกูล

นายก อบต.แม่ฟ้าหลวง
2. นายวิทยา

วิเศษเจริญธรรม

รองนายก อบต.แม่ฟ้าหลวง
3. นายสุภาพ

ตาสามดี


เลขาฯ นายก อบต.แม่ฟ้าหลวง

4. นางสาวปาณิสรา
ขัดคำกอง

หัวหน้าสำนักปลัด



5.นางสาวกมลวรรณ
วังมณี


ผอ.กองคลัง

6. นายอุทัย

ทะวะดี


ผอ.กองช่าง 
7.นายอรรถวุฒิ

แผ่นทอง

ผอ.กองการศึกษาฯ
8. นายนพเดช

ใจคำมา


นิติกรชำนาญการ

9. นายธิติพงษ์

กุสาปัน


นักจัดการงานทั่วไปชำนาญการ

10.นางสาวจิฬัฎฐ์
จาคำคง
        

นักวิเคราะห์นโยบายและแผน          
                                                               ชำนาญการ
11.นางสาววิรภัทร
บุตรจันทร์

นักวิชาการตรวจสอบภายใน
ปฏิบัติการ

เริ่มประชุมเวลา 09.30 น.
เมื่อที่ประชุมพร้อมแล้ว นายเผ่าพันธ์ธิน  ธรรมบัณฑิต เลขานุการสภา                 องค์การบริหารส่วนตำบลแม่ฟ้าหลวง ได้ตรวจสอบผู้ลงชื่อแล้วครบองค์ประชุม             จึงเรียนเชิญสมาชิกสภาองค์การบริหารส่วนตำบลแม่ฟ้าหลวง เข้าห้องประชุม และเชิญรองประธานสภาฯ (ประธานสภาฯ ติดภารกิจ) กล่าวเปิดการประชุมและดำเนินการประชุมตามระเบียบวาระการประชุม ดังนี้

ระเบียบวาระที่ ๑
เรื่องที่ประธานจะแจ้งต่อที่ประชุม  
ประธานที่ประชุมฯ
กล่าวเปิดประชุมและชี้แจงรายละเอียดให้ที่ประชุมทราบ
1.1 การเฝ้าระวังโรค COVID-19 และไข้เลือดออก
จากการที่ติดตามข่าวสาร เรื่องสถานการณ์โรค COVID-19 ยังมีผู้ติดเชื้ออย่างต่อเนื่อง เพราะฉะนั้นของให้ทุกท่านสอดส่องดูแลประชาชนในหมู่บ้าน ให้มีการป้องกันตามประกาศของกระทรวงสาธารณสุขต่อไปครับ
1.2 ขอความร่วมมือสอดส่องดูแลชาวบ้านเรื่องโรคไข้เลือดออก

เนื่องจากช่วงนี้เป็นช่วงฤดูฝนซึ่งเป็นประจำทุกปีจะมีชาวบ้านในพื้นที่               เป็นไข้เลือดออก ขอให้ทุกท่านช่วยกันดูแลและประชาสัมพันธ์ให้ความรู้เกี่ยวกับสาเหตุการเกิดไข้เลือดออกไปจนถึงการป้องกันและรักษา

1.3 ขอขอบคุณผู้นำชุมชนและผู้บริหาร พนักงาน เจ้าหน้าที่ อบต.แม่ฟ้าหลวง
ตามที่ อบต.แม่ฟ้าหลวง ได้จัดกิจกรรมจิตอาสาฯ ในวันที่ 28 กรกฎาคม 2563         ณ อ่างเก็บน้ำห้วยช้าง หมู่ที่ 17 บ้านห้วยน้ำขุ่น โดยจัดกิจกรรมปลูกต้นไม้ชุ่มน้ำอาทิ ปลูกต้นกล้วย ต้นไคร้ ต้นไทร ฯลฯ เพื่อรักษาสมดุลของปริมาณน้ำ

ในอ่างเก็บน้ำฯ ให้มีน้ำใช้ตลอดทั้งปี และขอให้ทุกท่านช่วยกันดูแล บำรุง รักษาอ่างเก็บน้ำในพื้นที่ของท่านด้วยครับ เพราะปัจจุบันปริมาณน้ำฝนค่อนข้างน้อยและหากอ่างเก็บน้ำแห้งไม่มีน้ำอุปโภค ประชาชนจะเกิดความเดือดร้อน เราควรเตรียมวิธีการแก้ไขปัญหาดังกล่าวครับ อีกสาเหตุที่ทำให้น้ำไม่พอใช้คือการใช้น้ำของแต่ละครัวเรือนมีปริมาณเพิ่มมากขึ้น เนื่องจากประชากรเพิ่มขึ้น และพฤติกรรมการใช้น้ำอย่างไม่ประหยัด ขอให้ทุกท่านช่วยกันสร้างความเข้าใจกับประชาชนในหมู่บ้าน          ของท่านด้วยครับ
1.4 เรื่องการกำจัดขยะมูลฝอย
ตามที่ อบต.แม่ฟ้าหลวง ได้ทำความตกลงกับเทศบาลตำบลห้วยไคร้ ในเรื่องการกำจัดขยะมูลฝอย ซึ่งเทศบาลตำบลห้วยไคร้ ได้อนุญาตให้ อบต.แม่ฟ้าหลวงนำขยะมูลฝอยที่จัดเก็บในตำบลแม่ฟ้าหลวงไปทิ้งถึงสิ้นเดือนกันยายน 2563 จึงขอให้ผู้บริหารวางแผนและนัดหมายผู้เกี่ยวข้องประชุมเพื่อหารือกันในโอกาสต่อไปครับ
นายก อบต.

รับทราบ
ระเบียบวาระที่ ๒ 
เรื่องรับรองรายงานการประชุม
ประธานที่ประชุมฯ
ขอเชิญเลขานุการสภาฯ อ่านรายงานการประชุมสภาองค์การบริหารส่วนตำบล                    แม่ฟ้าหลวง ให้สมาชิกสภาองค์การบริหารส่วนตำบลแม่ฟ้าหลวง สมัยสามัญ               สมัยที่ 2 ครั้งที่ 2/๒๕62 เมื่อวันที่ 15 พฤษภาคม  2563
เลขานุการสภาฯ
ขอให้ที่ประชุมฯ ตรวจและรับรองรายงานการประชุมสภาองค์การบริหารส่วนตำบล            แม่ฟ้าหลวง สมัยสามัญ สมัยที่ 2 ครั้งที่ 2/๒๕63 เมื่อวันที่ 15 พฤษภาคม  2563
และกระผมได้อ่านรายงานการประชุมสภาองค์การบริหารส่วนตำบลแม่ฟ้าหลวง          ให้สมาชิกสภาองค์การบริหารส่วนตำบลแม่ฟ้าหลวง ได้ตรวจอีกครั้ง 
ประธานที่ประชุมฯ
หากไม่มีผู้ใดขอแก้ไข จึงขอมติที่ประชุมฯ ว่าจะรับรองรายงานการประชุมสภาองค์การบริหารส่วนตำบลแม่ฟ้าหลวง สมัยสามัญ สมัยที่ 2 ครั้งที่ 2/๒๕63         เมื่อวันที่ 15 พฤษภาคม  2563 โปรดยกมือครับ
ที่ประชุมฯ
มีมติรับรองรายงานการประชุมสภาองค์การบริหารส่วนตำบลแม่ฟ้าหลวง                  สมัยสามัญ สมัยที่ 2 ครั้งที่ 2/๒๕63 เมื่อวันที่ 15 พฤษภาคม  2563 จำนวน 25 เสียง  งดออกเสียง ๑ เสียง (ประธานที่ประชุมฯ)
ระเบียบวาระที่ ๓   
กระทู้ถาม
-  ไม่มี   
ระเบียบวาระที่ ๔  
เรื่องที่คณะกรรมการที่สภาท้องถิ่นตั้งขึ้นพิจารณาแล้วเสร็จ


- ไม่มี

ระเบียบวาระที่ ๕
เรื่องที่เสนอใหม่

ประธานที่ประชุมฯ
๕.1 พิจารณาข้อบัญญัติองค์การบริหารส่วนตำบลแม่ฟ้าหลวง จำนวน 2 เรื่อง

5.1.1. พิจารณาร่างข้อบัญญัติองค์การบริหารส่วนตำบล เรื่อง การควบคุมโรคพิษสุนัขบ้า พ.ศ.256......  (วาระรับหลักการ) ขอเชิญผู้บริหารชี้แจงรายละเอียดครับ
นายก อบต.
ขอมอบหมายให้เจ้าหน้าที่ผู้รับผิดชอบชี้แจงรายละเอียดครับ
นิติกร
ด้วยงานสารธารณสุข ได้ดำเนินการตราข้อบัญญัติการควบคุมโรคพิษสุนัขบ้า พ.ศ.256...... และการควบคุมการเลี้ยงหรือปล่อยสัตว์ พ.ศ.256..... และขออนุญาตนำเรียนแนวทางการตราข้อบัญญัติ จะมี 3 คำ ข้อบัญญัติ ข้อกำหนด และข้อบังคับ คือความหมายเดียวกัน                เป็นกฎหมายของท้องถิ่น ซึ่งตราขึ้นบังคับใช้ในพื้นที่โดยอาศัยอำนาจของกฎหมายตามลำดับตั้งแต่ รัฐธรรมนูญ  พระราชบัญญัติ พระราชกำหนด พระราชกฤษฎีกา และกฎกระทรวง ซึ่งตามกฎหมายรัฐธรรมนูญได้รับรองฐานะของท้องถิ่นมีหน้าที่และอำนาจดูแล จัดทำบริการสาธารณะและกิจกรรมสาธารณะเพื่อประโยชน์ของประชาชนในท้องถิ่นตามหลักการพัฒนาอย่างยั่งยืน ประกอบกับพระราชบัญญัติสภาตำบล และองค์การบริหารส่วนตำบล พ.ศ. 2537 และที่แก้ไขเพิ่มเติม มาตรา 71 องค์การบริหารส่วนตำบลอาจออกข้อบัญญัติองค์การบริหารส่วนตำบลเพื่อใช้บังคับในเขตองค์กำรบริหารส่วนตำบลได้เท่าที่ไม่ขัดหรือแย้งต่อกฎหมายเพื่อปฏิบัติการให้เป็นไปตามอำนาจหน้าที่ขององค์การบริหารส่วนตำบล หรือเมื่อมีกฎหมายบัญญัติให้องค์การบริหารส่วนตำบลออกข้อบัญญัติหรือให้มีอำนาจออกข้อบัญญัติ ในการนี้จะกำหนดค่าธรรมเนียมที่จะเรียกเก็บและกำหนดโทษปรับผู้ฝ่าฝืนด้วยก็ได้ แต่มิให้กำหนดโทษปรับเกินหนึ่งพันบาท เว้นแต่จะมีกฎหมายบัญญัติไว้เป็นอย่างอื่น            ร่างข้อบัญญัติองค์การบริหารส่วนตำบลจะเสนอได้ก็แต่โดยนายกองค์การบริหารส่วนตำบลหรือ สมาชิกองค์การบริหารส่วนตำบล หรือราษฎรในเขตองค์การบริหารส่วนตำบลตามกฎหมายว่าด้วยการเข้าชื่อ เสนอข้อบัญญัติท้องถิ่น และการพิจารณา   ตามระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗ (แก้ไขถึงฉบับที่ ๒ พ.ศ. ๒๕๕๔) ข้อ ๔๕ ญัตติร่างข้อบัญญัติที่ประชุมสภาท้องถิ่นต้องพิจารณาเป็นสามวาระ แต่ที่ประชุมสภาท้องถิ่นจะอนุมัติให้พิจารณาสามวาระรวดเดียวก็ได้ ในการพิจารณาสามวาระรวดเดียว ผู้บริหารท้องถิ่นหรือสมาชิกสภาท้องถิ่น จำนวนไม่น้อยกว่าหนึ่งในสามของจำนวนผู้ที่อยู่ในที่ประชุมจะเป็น        ผู้เสนอก็ได้ เมื่อที่ประชุมสภาท้องถิ่นอนุมัติให้พิจารณาสามวาระรวดเดียวแล้ว            การพิจารณาวาระที่สอง นั้นให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ประธานที่ประชุม เป็นประธานคณะกรรมการแปรญัตติญัตติร่างข้อบัญญัติงบประมาณจะพิจารณา  สามวาระรวดเดียวไม่ได้และในการพิจารณาวาระที่สอง  ให้กำหนดระยะเวลาเสนอคำแปรญัตติไว้ไม่น้อยกว่ายี่สิบสี่ชั่วโมงนับแต่สภาท้องถิ่น มีมติรับหลักการแห่งร่างข้อบัญญัติงบประมาณนั้น และกฎหมายที่เกี่ยวข้องกับการ
/พิจารณาข้อบัญญัติ...

พิจารณาข้อบัญญัติทั้งสอง ประกอบด้วยพระราชบัญญัติการสาธารณสุข             พ.ศ. ๒๕๓๕ เป็นกฎหมายที่กระจายอำนาจให้กับองค์กรปกครองส่วนท้องถิ่นเพื่อให้มีประสิทธิภาพในการดำเนินงานตามอำนาจหน้าที่ทางด้านการสาธารณสุข โดยการควบคุมดูแลกิจกรรมและกิจการต่าง ๆ ในชุมชนที่อาจก่อให้เกิดอันตรายต่อสุขภาพของประชาชน โดยการกระจายอำนาจให้องค์กรปกครองส่วนท้องถิ่นนั้น องค์กรปกครองส่วนท้องถิ่นมีอำนาจดำเนินการได้ ๒ ส่วน คือ ส่วนที่ ๑ ให้อำนาจแก่สภาท้องถิ่นสามารถออกข้อบัญญัติท้องถิ่นเพื่อควบคุมดูแลกิจกรรมและ กิจการต่าง ๆ ได้แก่ 

(๑) การจัดการสิ่งปฏิกูลและมูลฝอย
 
(๒) การควบคุมการเลี้ยงและปล่อยสัตว์ 

(๓) กิจการ ที่เป็นอันตรายต่อสุขภาพ 

(๔) ตลาด 

(๕) สถานที่จำหน่ายอาหารและสถานที่สะสมอาหาร 
 
(๖) การจำหน่ายสินค้าในที่หรือทางสาธารณะ 

ซึ่งข้อบัญญัติท้องถิ่นจะมีผลบังคับแก่ประชาชนที่อยู่อาศัยในพื้นที่ท้องถิ่นนั้น ทุกคน 

ส่วนที่ ๒ ให้อำนาจแก่หัวหน้าผู้บริหารท้องถิ่น (นายกองค์การบริหารส่วนตำบล)       ในการควบคุม กำกับ ดูแลให้เป็นไปตามข้อบัญญัติท้องถิ่น พระราชบัญญัติโรคพิษสุนัขบ้า พ.ศ. ๒๕๓๕ กำหนดให้เจ้าพนักงานท้องถิ่น มีหน้าที่ตามพระราชบัญญัติโรคพิษสุนัขบ้าขั้นตอนการพิจารณาของสภาองค์การบริหาร ส่วนตำบลแม่ฟ้าหลวง  ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.๒๕๔๗ ข้อ ๔๕ การพิจารณาร่างข้อบัญญัติ ต้องพิจารณาเป็น ๓ วาระ แต่ที่ประชุมสภาจะอนุมัติให้ พิจารณา ๓ วาระรวดเดียวได้ โดยผู้บริหารท้องถิ่นหรือสมาชิกสภาท้องถิ่นจำนวนไม่น้อยกว่า ๑ ใน ๓ ของจำนวนผู้ที่อยู่ในที่ประชุมจะเป็นผู้เสนอก็ได้             เมื่อที่ประชุมสภาท้องถิ่นอนุมัติให้พิจารณา ๓ วาระรวดเดียวแล้ว การพิจารณาวาระที่ ๒ ให้ที่ประชุมสภาท้องถิ่นเป็นกรรมการแปรญัตติเต็มสภา โดยให้ ประธาน         ที่ประชุมเป็นประธานคณะกรรมการแปรญัตติ เว้นแต่ร่างข้อบัญญัติงบประมาณ           จะพิจารณา ๓ วาระรวดเดียวไม่ได้

องค์ประกอบของข้อบัญญัติฯ 

๑. ที่มาของร่างข้อบัญญัติ ฯ เรื่องการควบคุมการเลี้ยงหรือปล่อยสัตว์  และข้อบัญญัติฯ การควบคุมโรคพิษสุนัขบ้า โดยศูนย์บริหารกฎหมายสาธารณสุข กฎหมายกรมอนามัย กระทรวงสาธารณสุข

๒. สาระสำคัญร่างข้อบัญญัติ ฯ เรื่องการควบคุมการเลี้ยงหรือปล่อยสัตว์และข้อบัญญัติฯ  การควบคุมโรคพิษสุนัขบ้า
/(๑) ชื่อร่างข้อกำหนด…

(๑) ชื่อร่างข้อกำหนดของท้องถิ่นในส่วนหัวเรื่องมีวัตถุประสงค์ให้ผู้ที่เกี่ยวข้องและประชาชนทราบว่า เป็นข้อกำหนดของท้องถิ่นเกี่ยวกับเรื่องใดและมีขอบเขตการใช้บังคับเพียงใด

(๒) คำปรารภเพื่อแสดงถึงหลักการในการออกข้อกำหนดของท้องถิ่นฉบับนั้นว่าเป็นข้อกำหนดของท้องถิ่นใหม่ที่ไม่เคยมี การใช้บังคับมาก่อน หรือเป็นข้อบัญญัติที่ปรับปรุงข้อกำหนดของท้องถิ่นที่ใช้บังคับอยู่ หรือเป็นข้อกำหนดของท้องถิ่น ที่แก้ไขเพิ่มเติมข้อกำหนดของท้องถิ่นที่ใช้บังคับอยู่ หรือเป็นข้อกำหนดของท้องถิ่นที่ยกเลิกข้อกำหนดของท้องถิ่นที่ใช้ บังคับอยู่ โดยทั่วไปจะเริ่มด้วยถ้อยคำว่า“โดยที่เป็นการสมควร...”


(๓) บทอาศัยอำนาจของข้อกำหนดของท้องถิ่นฉบับนั้นว่าออกโดยอาศัยอำนาจ  ตามกฎหมายแม่บทในระดับพระราชบัญญัติหรือกฎหมายที่มีค่าบังคับเทียบเท่าพระราชบัญญัติฉบับใด

     - พระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ และที่แก้ไขเพิ่มเติม มาตรา ๖๗ (๓) และมาตรา ๗๑

     - พระราชบัญญัติการสาธารณสุข พ.ศ. ๒๕๓๕ มาตรา ๒๙

     - พระราชบัญญัติโรคพิษสุนัขบ้า พ.ศ. ๒๕๓๕ มาตรา ๕ มาตรา ๙ มาตรา ๒๑ มาตรา ๒๓ และมาตรา ๒๖

(๔) บทนิยาม หมายถึง ข้อความที่กำหนดหรือข้อจำกัดความหมายที่แน่นอนเป็นลายลักษณ์อักษร ในกฎหมาย โดยมีความมุ่งหมายในการให้หรืออธิบายความหมายของถ้อยคำหรือข้อความที่ใช้ในกฎหมาย เนื่องจากการเขียนถ้อยคำในบทบัญญัติของกฎหมายนั้นอาจมีความหมายที่ไม่แน่นอนหรือมีความเข้าใจที่ไม่ ตรงกัน จึงต้องกำหนดบทนิยามขึ้นเพื่ออธิบายความหมายหรือขอบเขตของถ้อยคำหรือข้อความในการร่าง กฎหมายที่แน่นอนและชัดเจน เพื่อให้ผู้ใช้กฎหมายเข้าใจความหมายของถ้อยคำหรือข้อความในกฎหมาย ตรงกัน

(๕) บทรักษาการในข้อกำหนดของท้องถิ่นมีวัตถุประสงค์เพื่อให้มีเจ้าของเรื่องที่แน่นอนในการรับผิดชอบการปฏิบัติการให้เป็นไปตามข้อกำหนดของท้องถิ่นนั้น ๆ โดยทั่วไป ผู้รักษาการตามข้อกำหนดของท้องถิ่น คือ หัวหน้าผู้บริหารท้องถิ่นซึ่งมีหน้าที่ และอำนาจสูงสุดในการบริหารงานในหน่วยบริหารราชการส่วนท้องถิ่น

(๖) เนื้อหาสาระของข้อกำหนดของท้องถิ่นโดยความมุ่งหมายเพื่อให้ผู้ใช้กฎหมายและผู้อยู่ภายใต้ บังคับกฎหมายมีความรู้ความเข้าใจในเนื้อหาของกฎหมายเป็นอย่างดี
/ขออนุญาตชี้แจงเพิ่มเติม…

เลขานุการสภาฯ
ขออนุญาตชี้แจงเพิ่มเติม ข้อบัญญัติ อบต. คือกฎหมายที่ใช้บังคับในพื้นที่ตำบลนั้นๆ ไม่สามารถใช้บังคับกับพื้นที่ตำบลอื่นได้  และคำว่าสัตว์ควบคุมไม่ใช่สัตว์ทุกชนิด       แต่เป็นสุนัข และแมว ที่ผ่านมาใครไม่ดูแลควบคุม ปล่อยให้สุนัข และแมวของตนเองไปสร้างความเดือดร้อนให้ผู้อื่น ยังไม่ผิดกฎหมาย แต่หลังจากที่ข้อบัญญัตินี้มีผลบังคับใช้แล้วจะมีความผิดตามข้อบัญญัตินี้ครับ ซึ่งข้อบัญญัติท้องถิ่น   ไม่สามารถตราขัดหรือแย้งกับกฎหมายชั้นสูงกว่าต้องอยู่ภายใต้กฎหมายชั้นสูงกว่า ที่ผ่านมาเราไม่สามารถจัดการควบคุมปัญหาสุนัข และแมวได้เพราะไม่มีกฎหมายรองรับ ทั้งนี้เหตุผลที่ต้องมีการจัดทำข้อบัญญัติการควบคุมโรคพิษสุนัขบ้า เนื่องจากกรมส่งเสริมการปกครองท้องถิ่น ได้กำหนดแนวทางป้องกันและควบคุมโรคพิษสุนัขบ้าภายใต้โครงการสัตว์ปลอดโรค คนปลอดภัยจากโรคพิษสุนัขบ้า ตามพระปณิธานศาสตราจารย์ ดร.สมเด็จเจ้าฟ้าฯ กรมพระศรีสวางควัฒน วรขัตติยราชนารี โดยให้องค์กรปกครองส่วนท้องถิ่น พิจารณาออกข้อบัญญัติฯ เรื่องการควบคุมการเลี้ยงหรือปล่อยสัตว์  และข้อบัญญัติฯ การควบคุมโรคพิษสุนัขบ้า เพื่อประโยชน์ในการควบคุมโรคพิษสุนัขบ้าและรักษาสภาวะความเป็นอยู่ที่เหมาะสมกับการดำรงชีพของประชาชนในพื้นที่หรือเพื่อป้องกันอันตรายจากเชื้อโรคที่เกิดจากสัตว์ในพื้นที่      และสำนักงานจังหวัดเชียงรายได้มีการเร่งรัดติดตามการตราข้อบัญญัติฯ เพราะพื้นที่ตำบลแม่ฟ้าหลวงเป็นพื้นที่เสี่ยงในการเกิดโรคติดต่อ เนื่องจากมีแนวชายแดนติดต่อกับประเทศเพื่อนบ้านทำให้เสี่ยงเกี่ยวกับโรคระบาดในพื้นที่
ประธานที่ประชุมฯ
เมื่อนายกองค์การบริหารส่วนตำบลแม่ฟ้าหลวงได้มอบหมายให้นิติกร ได้แถลงข้อบัญญัติการควบคุมโรคพิษสุนัขบ้า พ.ศ.256......  ขององค์การบริหารส่วนตำบลแม่ฟ้าหลวง ในวาระที่ ๑ (รับหลักการ) เป็นที่เรียบร้อยแล้ว สมาชิกสภาฯ ท่านใด     จะอภิปราย หรือมีข้อซักถามอีกหรือไม่ครับ
ที่ประชุมฯ
ไม่มี


ประธานที่ประชุมฯ

ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 (แก้ไขเพิ่มเติมถึง (ฉบับที่ 2) พ.ศ.2554) ข้อ 47 “ในการพิจารณาญัตติร่างข้อบัญญัติวาระที่หนึ่ง ให้ที่ประชุมสภาท้องถิ่นปรึกษาในหลักการแห่งร่างข้อบัญญัติและลงมติว่าจะรับหลักการแห่งร่างข้อบัญญัตินั้นหรือไม่ หากมีสมาชิกสภาท้องถิ่นประสงค์จะอภิปราย ห้ามไม่ให้ลงมติก่อนที่สมาชิกสภาท้องถิ่นได้อภิปรายในเรื่องนั้นพอสมควรแล้วเพื่อประโยชน์แก่การพิจารณาร่างข้อบัญญัติวาระที่หนึ่ง สภาท้องถิ่นจะให้คณะกรรมการสภาท้องถิ่นพิจารณาก่อนรับหลักการก็ได้”  
/- เมื่อในที่ประชุม…

- เมื่อในที่ประชุมไม่มีท่านใดอภิปราย  จึงขอมติในที่ประชุมได้พิจารณา                ในขั้นรับหลักการแห่งร่างข้อบัญญัติฯ โดยการยกมือขวาครับ
ที่ประชุมฯ
มีมติรับหลักการในวาระที่ 1 ร่างข้อบัญญัติการควบคุมโรคพิษสุนัขบ้า พ.ศ.256......   เมื่อเวลา ด้วยคะแนนรับหลักการ จำนวน 25 เสียง งดออกเสียง 1 เสียง (ประธานที่ประชุมฯ) เป็นเอกฉันท์
ประธานที่ประชุมฯ 
5.1.1.2 พิจารณาร่างข้อบัญญัติองค์การบริหารส่วนตำบล เรื่อง การควบคุมโรคพิษสุนัขบ้า พ.ศ.256......  (วาระที่ 2 แปรญัตติ)  

ตามที่นายก อบต.แม่ฟ้าหลวง มอบหมายให้นิติกรชี้แจงรายละเอียดเกี่ยวกับข้อบัญญัติการควบคุมโรคพิษสุนัขบ้า พ.ศ.256...... มีผู้ใดเสนอแปรญัตติ ร่างข้อบัญญัติฯ              เชิญครับ
สมคิด ส.อบต.ม.18
คำว่าควบคุมขอบเขตของการควบคุมคือประมาณไหนครับ และจะต้องนำสุนัขและแมวมาขึ้นทะเบียนหรือไม่ และสุนัขหรือแมวจรจัดมาอาศัยอยู่ที่บ้านเจ้าบ้านจะต้องรับผิดชอบหรือไม่ครับ หรือปฏิเสธความรับผิดชอบได้หรือไม่

นิติกร
พรบ.โรคพิษสุนัขบ้า สัตว์ควบคุมสุนัขและแมว เมื่ออยู่ในความครอบครองของใคร ไม่ว่าบ้านจะมีรั้วหรือไม่ก็ตาม หรือได้ให้อาหาร หากสุนัขหรือแมวสร้างความเดือดร้อนให้ผู้อื่น จะมีความผิดตามข้อบัญญัติฯ ครับ และในอนาคต อบต. จะมีการประชาสัมพันธ์ให้ท่านนำสุนัขและแมวมาขึ้นทะเบียนภายใน 90 วัน นับจากวันประกาศในราชกิจจานุเบกษา

เลขานุการสภาฯ
คำว่าควบคุมไม่ได้แปลว่า คุมขังสุนัขหรือแมวนะครับ ควบคุมคือดูแลไม่ให้เป็นติดโรคและไปสร้างความเดือดร้อนให้ผู้อื่น และเมื่อข้อบัญญัติฯ ได้ส่งไปประกาศในราชกิจจานุเบกษา ทุกคนต้องปฏิบัติตามข้อบัญญัติฯ ตามกฎหมายจะอ้างไม่รับรู้ไม่ได้ครับ  
ที่ประชุมฯ

รับทราบ

5.1.1.3 พิจารณาร่างข้อบัญญัติองค์การบริหารส่วนตำบล เรื่อง การควบคุมโรคพิษสุนัขบ้า พ.ศ.256......   (วาระที่ 3 ขั้นลงมติ) 
ประธานที่ประชุมฯ
ตามที่สภา อบต.แม่ฟ้าหลวง ได้รับหลักการแห่งร่างข้อบัญญัติฯ  ในวาระที่ 1 และไม่มีผู้ใดขอแปรญัตติ ในวาระนี้ จึงขอให้สมาชิกสภา อบต.แม่ฟ้าหลวง พิจารณาลงมติว่าจะให้ความเห็นชอบร่างข้อบัญญัติองค์การบริหารส่วนตำบล เรื่อง การควบคุมโรคพิษสุนัขบ้า พ.ศ.256...... หรือไม่ หากเห็นชอบโปรดยกมือขวาครับ

ที่ประชุมฯ
มีมติให้ความเห็นชอบ ร่างข้อบัญญัติองค์การบริหารส่วนตำบล เรื่อง การควบคุมโรคพิษสุนัขบ้า พ.ศ.256......   จำนวน 25 เสียง งดออกเสียง 1 เสียง (ประธานที่ประชุมฯ)
/5.1.2 พิจารณา...

5.1.2 พิจารณาร่างข้อบัญญัติองค์การบริหารส่วนตำบลแม่ฟ้าหลวง               เรื่อง การควบคุมการเลี้ยงหรือปล่อยสัตว์ พ.ศ.256..... (วาระรับหลักการ)
ประธานที่ประชุมฯ
ร่างข้อบัญญัติองค์การบริหารส่วนตำบลแม่ฟ้าหลวง เรื่อง  การควบคุมการเลี้ยงหรือปล่อยสัตว์ พ.ศ.256.....ขอเชิญผู้บริหารชี้แจงรายละเอียดครับ
นายก อบต.
ขอมอบหมายให้เจ้าหน้าที่ผู้รับผิดชอบชี้แจงรายละเอียดครับ
นิติกร
สำหรับร่างข้อบัญญัติองค์การบริหารส่วนตำบลแม่ฟ้าหลวง เรื่อง  การควบคุมการเลี้ยงหรือปล่อยสัตว์ จะสอดคล้องกับข้อบัญญัติองค์การบริหารส่วนตำบล เรื่อง        การควบคุมโรคพิษสุนัขบ้า ข้อ ๑ ข้อบัญญัตินี้เรียกว่า “ข้อบัญญัติองค์การบริหารส่วนตำบลแม่ฟ้าหลวง เรื่อง การควบคุมการเลี้ยงหรือปล่อยสัตว์ พ.ศ. ๒๕๖...”

ข้อ ๒ ข้อบัญญัตินี้ให้ใช้บังคับในเขตองค์การบริหารส่วนข้อบัญญัติองค์การบริหารส่วนตำบลแม่ฟ้าหลวง ตั้งแต่วันถัดจาก วันประกาศในราชกิจจานุเบกษาเป็นต้นไป 

ข้อ ๓ บรรดาข้อบัญญัติ ข้อบังคับ กฎ ระเบียบ และคำสั่งอื่นใดขององค์การบริหารส่วนตำบลแม่ฟ้าหลวง ในส่วนที่ได้ตราแล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทน
ข้อ ๔ ในข้อบัญญัตินี้ “เจ้าพนักงานท้องถิ่น” หมายความว่า นายกองค์การบริหารส่วนตำบลแม่ฟ้าหลวง “พนักงานเจ้าหน้าที่” หมายความว่า ผู้ซึ่งเจ้าพนักงานท้องถิ่นแต่งตั้งให้เป็นพนักงาน เจ้าหน้าที่ตามข้อบัญญัตินี้ 

“ผู้ได้รับแต่งตั้งจากเจ้าพนักงานท้องถิ่น” หมายความว่า ข้าราชการหรือพนักงาน         ส่วนท้องถิ่น ซึ่งได้รับแต่งตั้งจากเจ้าพนักงานท้องถิ่นให้ปฏิบัติตามพระราชบัญญัติการสาธารณสุข พ.ศ. ๒๕๓๕ในเขตอำนาจขององค์การบริหารส่วนตำบลแม่ฟ้าหลวง 

“เจ้าพนักงานสาธารณสุข” หมายความว่า เจ้าพนักงานซึ่งได้รับการแต่งตั้งจาก รัฐมนตรีว่าการกระทรวงสาธารณสุขให้ปฏิบัติการตามพระราชบัญญัติการสาธารณสุข พ.ศ. ๒๕๓๕ 

“สัตวแพทย์” หมายความว่า สัตวแพทย์ผู้ซึ่งปฏิบัติงานในส่วนราชการของรัฐ                         และหมายความรวมถึงผู้ซึ่งแต่งตั้งให้ปฏิบัติหน้าที่สัตวแพทย์ในราชการส่วนท้องถิ่น 

“การเลี้ยงสัตว์” หมายความว่า การมีสัตว์หรือมีสัตว์เลี้ยงไว้ในครอบครองและดูแล             เอาใจใส่บำรุงรักษาตลอดจนให้อาหารเป็นอาจิณ 

“การปล่อยสัตว์” หมายความว่า การสละการครอบครองสัตว์หรือปล่อยสัตว์ ให้อยู่นอกสถานที่เลี้ยงสัตว์ โดยปราศจากการควบคุม
“เจ้าของสัตว์” หมายความรวมถึงผู้ครอบครองสัตว์ด้วย 

“สถานที่เลี้ยงสัตว์” หมายความว่า คอกสัตว์ กรงสัตว์ ที่ขังสัตว์ หรือที่เลี้ยงสัตว์อื่น   ที่มีการควบคุมของเจ้าของสัตว์ไม่ว่าจะมีขอบรั้วหรือไม่ 

/ข้อ ๕ เพื่อประโยชน์…

ข้อ ๕ เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพ                 ของประชาชนในท้องถิ่นหรือเพื่อป้องกันอันตรายจากเชื้อโรคที่เกิดจากสัตว์ในพื้นที่จึงให้เขตองค์การบริหารส่วนตำบลแม่ฟ้าหลวง เป็นเขตควบคุมการเลี้ยงหรือปล่อยสัตว์ ดังต่อไปนี้ 

(๑) สุนัข 

(๒) แมว 

(๓) โค 

(๔) กระบือ
(๕) สุกร 

(๖) ไก่ 

(๗) เป็ด 

(๘) สัตว์อื่น ๆ 

(๙) สัตว์ป่าตามกฎหมายว่าด้วยการสงวนและคุ้มครองสัตว์ป่าซึ่งได้รับอนุญาตจาก                  กรมป่าไม้ ให้เจ้าพนักงานท้องถิ่นมีอำนาจกำหนดประเภทและชนิดสัตว์ที่ต้องควบคุมการเลี้ยงเพิ่มเติม ทั้งนี้ โดยอาจควบคุมการเลี้ยงสัตว์เฉพาะในเขตท้องที่ใดท้องที่หนึ่งหรือเต็มพื้นที่องค์การบริหารส่วนตำบลแม่ฟ้าหลวง 

ข้อ ๖ เพื่อประโยชน์ในการควบคุมการเลี้ยงหรือปล่อยสัตว์ในองค์การบริหาร              ส่วนตำบลแม่ฟ้าหลวง ให้เจ้าพนักงานท้องถิ่นมีอำนาจออกประกาศกำหนดเขตพื้นที่เลี้ยงสัตว์หรือปล่อยสัตว์ที่ต้องควบคุม ตามข้อ ๕ โดยให้มีมาตรการอย่างหนึ่ง          อย่างใด ดังต่อไปนี้ 

(๑) กำหนดจำนวน ประเภท และชนิดของสัตว์เลี้ยง 

(๒) กำหนดหลักเกณฑ์ วิธีการ และเงื่อนไขการท าทะเบียนตามประเภทและชนิด ของสัตว์ 

(๓) กำหนดหลักเกณฑ์ วิธีการ และเงื่อนไขการปล่อยสัตว์ 

ข้อ ๗ นอกจากการเลี้ยงสัตว์ตามปกติวิสัยแล้วเจ้าของสัตว์ที่มีสัตว์ต้องปฏิบัติตามหลักเกณฑ์ และเงื่อนไข ดังต่อไปนี้ 

(๑) จัดให้มีสถานที่เลี้ยงสัตว์ที่มั่นคงแข็งแรงตามความเหมาะสมแก่ประเภทและชนิด            ของสัตว์โดยมีขนาดเพียงพอแก่การดำรงชีวิตของสัตว์ มีแสงสว่าง และการระบายอากาศ      ที่เพียงพอ มีระบบการระบายน้ำและบำบัดของเสียที่เกิดขึ้นอย่างถูกสุขลักษณะ 

(๒) รักษาสถานที่เลี้ยงสัตว์ให้สะอาดอยู่เสมอให้ถูกสุขลักษณะไม่ปล่อยให้            เป็นที่สะสมหมักหมม จนเกิดกลิ่นเหม็นรบกวนผู้ที่อยู่บริเวณใกล้เคียง 

/(๓) เมื่อสัตว์ตาย…

(๓) เมื่อสัตว์ตายลงเจ้าของสัตว์จะต้องกำจัดซากสัตว์และมูลสัตว์ให้ถูกสุขลักษณะ                      เพื่อป้องกันมิให้เป็นแหล่งเพาะพันธุ์แมลงหรือสัตว์นำโรค ทั้งนี้ โดยวิธีที่ไม่ก่อเหตุรำคาญจากกลิ่น ควัน และไม่เป็นเหตุให้เกิดการปนเปื้อนของแหล่งน้ำ
(๔) จัดให้มีการสร้างเสริมภูมิคุ้มกันโรคในสัตว์เพื่อป้องกันอันตรายจากเชื้อโรคที่เกิด           จากสัตว์ 

(๕) ให้เลี้ยงสัตว์ภายในสถานที่เลี้ยงสัตว์ของตนไม่ปล่อยให้อยู่นอกสถานที่เลี้ยง            โดยปราศจากการควบคุม หากประสงค์จะไปเลี้ยงในสถานที่อื่นต้องได้รับอนุญาตจากเจ้าของสถานที่ และต้องควบคุมดูแล กรณีเป็นสัตว์ดุร้ายจะต้องเลี้ยงในสถานที่หรือกรงที่บุคคลภายนอกเข้าไปไม่ถึงตัวสัตว์ และมีป้ายเตือนให้ระมัดระวังโดยสังเกตได้อย่างชัดเจน 

(๖) ไม่เลี้ยงสัตว์ภายในสถานที่ที่เจ้าพนักงานท้องถิ่นกำหนด 

(๗) ควบคุมดูแลสัตว์ของตนมิให้ก่ออันตรายหรือรำคาญแก่ผู้อื่นไม่ก่อให้เกิดมลพิษ 

(๘) ปฏิบัติการอื่นใดตามคำแนะนำของเจ้าพนักงานสาธารณสุข คำสั่งเจ้าพนักงานท้องถิ่นรวมทั้งข้อบังคับ ระเบียบ และคำสั่งขององค์การบริหารส่วนตำบล                แม่ฟ้าหลวง 

ข้อ ๘ กรณีการเลี้ยงสัตว์ซึ่งดำเนินกิจการในลักษณะของฟาร์มเลี้ยง หรือเลี้ยงสัตว์                  เป็นจำนวนมาก เจ้าของสัตว์ปฏิบัติตามหลักเกณฑ์และเงื่อนไขตามข้อ ๗ อย่างเคร่งครัดเพื่อการดูแล สภาพหรือสุขภาพหรือสุขลักษณะของสถานที่ที่ใช้เลี้ยงสัตว์และต้องปฏิบัติตามมาตรการเพื่อป้องกัน อันตรายจากเชื้อโรคหรือเหตุรำคาญอันเกิดจากการเลี้ยงสัตว์ ดังนี้ 

(๑) การดูแลสภาพและสุขลักษณะของสถานที่เลี้ยงสัตว์ต้องทำรางระบายน้ำ รับน้ำโสโครกไปให้พ้นจากที่นั้นโดยสะดวกและเหมาะสม 

(๒) การระบายน้ำเสียต้องไม่ให้เป็นที่เดือดร้อนแก่ผู้ใช้แหล่งน้ำสาธารณะ 

(๓) ต้องจัดให้มีระบบกักเก็บหรือบำบัดน้ำเสียให้เหมาะสม ทั้งนี้ ต้องไม่ทำให้เกิด กลิ่นเหม็นจนสร้างความเดือดร้อนรำคาญแก่ผู้อยู่อาศัยข้างเคียง
 (๔) ต้องทำความสะอาดกวาดล้างสถานที่เลี้ยงสัตว์ให้อยู่ในภาวะอันดีเสมอ 

(๕) ต้องรักษาสถานที่อย่าให้เป็นที่เพาะพันธุ์แมลงวัน แมลงสาบ ยุง หรือสัตว์นำโรคอื่น ๆ และต้องเก็บวัสดุอุปกรณ์ เครื่องใช้ในการเลี้ยงสัตว์ให้เป็นระเบียบเรียบร้อยเสมอ 

(๖) ต้องมีที่รองรับมูลฝอยและสิ่งปฏิกูลให้ถูกสุขลักษณะจำนวนเพียงพอ 

ข้อ ๙ หลังจากที่ข้อบัญญัตินี้มีผลบังคับใช้ ผู้ใดประสงค์จะเลี้ยงสัตว์ตามข้อ ๘            ต้องได้รับ ความยินยอมจากการประชุมประชาคมหมู่บ้านและได้รับอนุญาตจาก              เจ้าพนักงานท้องถิ่น การอนุญาตตามวรรคหนึ่งนั้นต้องปรากฏข้อเท็จจริงว่าสถานที่
/เลี้ยงสัตว์…

เลี้ยงสัตว์นั้นเป็นบริเวณที่โปร่ง อากาศถ่ายเทสะดวก มีต้นไม้ให้ร่มเงาพอสมควร ตั้งอยู่ห่างจากแหล่งชุมชน ศาสนสถาน โบราณสถาน สถาบันการศึกษา โรงพยาบาล หรือสถานที่ของราชการอื่น ๆ ในระยะที่ไม่ส่งผลต่อสุขภาพและไม่ก่อเหตุรำคาญ          ต่อชุมชน โดยต้องมีระยะห่างจากสถานที่ดังกล่าวและแหล่งน้ำสาธารณะในระยะ ดังต่อไปนี้ 

(๑) สำหรับสถานประกอบการเลี้ยงสัตว์น้อยกว่า ๕๐ ตัว ต้องมีระยะห่างในระยะ              ที่ไม่ก่อให้เกิดความรำคาญต่อชุมชนใกล้เคียง 

(๒) สำหรับสถานประกอบกิจการเลี้ยงสัตว์ตั้งแต่ ๕๐ - ๕๐๐ ตัว ต้องมีระยะห่าง           ไม่น้อยกว่า ๕๐๐ เมตร 

(๓) สำหรับสถานประกอบกิจการเลี้ยงสัตว์กว่า ๕๐๐ - ๑,๐๐๐ ตัว ต้องมี ระยะห่าง                   ไม่น้อยกว่า ๑ กิโลเมตร 

(๔) สำหรับสถานประกอบกิจการเลี้ยงสัตว์กว่า ๑,๐๐๐ ตัวขึ้นไป ต้องมีระยะห่าง  ไม่น้อยกว่า ๒ กิโลเมตร 

ผู้ขออนุญาตดังกล่าวให้ยื่นคำร้องต่อเจ้าพนักงานท้องถิ่นตามแบบและเงื่อนไข               ที่กำหนด พร้อมด้วยหลักฐานดังต่อไปนี้อย่างละ ๑ ชุด 

(๑) สำเนาบัตรประจำตัวประชาชน 

(๒) สำเนาทะเบียนบ้าน 

(๓) หนังสือแสดงความเป็นเจ้าของที่ดิน 

(๔) เอกสารหรือหลักฐานอื่นที่เจ้าพนักงานท้องถิ่นเห็นสมควรเรียกเพิ่มเติม                เพื่อประกอบ การพิจารณา 

ข้อ ๑๐ ในกรณีที่มีเหตุควรสงสัยว่าสัตว์เลี้ยงนั้นเป็นโรคอันอาจเป็นอันตรายแก่สุขภาพของ บุคคลทั่วไปให้เจ้าของสัตว์ แยก กักกันสัตว์นั้นไว้ต่างหาก และแจ้งให้เจ้าพนักงานท้องถิ่น หรือเจ้าพนักงานสาธารณสุขทราบ รวมถึงต้องแจ้งให้สัตวแพทย์ของหน่วยงานราชการทราบและต้อง ปฏิบัติตามคำแนะนำโดยเคร่งครัด 

ข้อ ๑๑ ให้เจ้าพนักงานท้องถิ่นมีอำนาจกำหนดการเลี้ยงหรือปล่อยสัตว์ หรือห้ามเลี้ยง หรือปล่อยสัตว์เฉพาะเขตควบคุมการปล่อยสัตว์ เฉพาะในเขตท้องที่ใดท้องที่หนึ่ง หรือเต็มพื้นที่องค์การบริหารส่วนตำบลแม่ฟ้าหลวง ยกเว้นการปล่อยสัตว์           เพื่อการกุศลตามประเพณี 

ข้อ ๑๒ เจ้าของสัตว์จะต้องควบคุมดูแลสัตว์และสถานที่เลี้ยงสัตว์ของตนมิให้ก่อเหตุรำคาญ แก่ผู้อื่น 

ข้อ ๑๓ หากเจ้าของสัตว์ปฏิบัติไม่ถูกต้องตามพระราชบัญญัติสาธารณสุข          พ.ศ. ๒๕๓๕ กฎกระทรวงหรือประกาศที่ออกตามพระราชบัญญัติการสาธารณสุข พ.ศ. ๒๕๓๕ หรือข้อบัญญัตินี้ หรือคำสั่งของเจ้าพนักงานท้องถิ่นที่กำหนดไว้เกี่ยวกับ
/การเลี้ยงสัตว์…

การเลี้ยงสัตว์หรือปล่อยสัตว์ ให้เจ้าพนักงานท้องถิ่น ที่มีอำนาจสั่งให้เจ้าของสัตว์แก้ไขหรือปรับปรุงให้ถูกต้องได้ และถ้าเจ้าของสัตว์ไม่แก้ไขหรือถ้าการเลี้ยงสัตว์ หรือปล่อยสัตว์นั้นจะก่อให้เกิดหรือมีเหตุอันควรสงสัยว่าจะเกิดอันตรายอย่างร้ายแรง           ต่อสุขภาพ ของประชาชน เจ้าพนักงานท้องถิ่นจะสั่งให้ผู้นั้นหยุดเลี้ยงสัตว์ทันทีเป็นการชั่วคราว จนกว่าจะเป็น ที่พอใจแก่เจ้าพนักงานท้องถิ่นว่าปราศจากอันตรายแล้วก็ได้คำสั่งของเจ้าพนักงานท้องถิ่นให้กำหนด ระยะเวลาที่จะต้องปฏิบัติตามคำสั่งไว้ตามสมควร 

ข้อ ๑๔ กรณีการเลี้ยงสัตว์ในสถานที่ของเอกชนหรือทางสาธารณะก่อให้เกิดเหตุเดือดร้อน รำคาญต่อผู้อื่นให้เจ้าพนักงานท้องถิ่นมีอำนาจออกคำสั่งเป็นหนังสือให้เจ้าของสัตว์หรือผู้ครอบครอง สถานที่เลี้ยงสัตว์ระงับเหตุรำคาญภายในเวลาอันควรและถ้าเห็นสมควรจะให้กระทำโดยวิธีใดเพื่อระงับ เหตุรำคาญนั้นหรือสมควรกำหนดวิธีการเพื่อป้องกันมิให้มีเหตุรำคาญเกิดขึ้นอีกในอนาคตให้ระบุไว้ ในคำสั่งนั้น 

ข้อ ๑๕ เพื่อปฏิบัติการให้เป็นไปตามพระราชบัญญัติการสาธารณสุข พ.ศ. ๒๕๓๕ และข้อบัญญัตินี้ให้เจ้าพนักงานท้องถิ่นและเจ้าพนักงานสาธารณสุขมีอำนาจ ดังต่อไปนี้ 

(๑) มีหนังสือเรียกบุคคลใด ๆ มาให้ถ้อยคำหรือแจ้งข้อเท็จจริง หรือทำคำชี้แจง เป็นหนังสือหรือให้ส่งเอกสารหลักฐานใดเพื่อตรวจสอบหรือเพื่อประกอบการพิจารณา 

(๒) เข้าไปในอาคารหรือสถานที่ใด ๆ ในระหว่างพระอาทิตย์ขึ้นและพระอาทิตย์ตก             หรือในเวลาทำการเพื่อตรวจสอบ หรือควบคุมเพื่อให้เป็นไปตามข้อบัญญัตินี้หรือตามพระราชบัญญัติการสาธารณสุข พ.ศ. ๒๕๓๕ ในการนี้ให้มีอำนาจสอบถามข้อเท็จจริงหรือเรียกหนังสือหรือหลักฐานที่เกี่ยวข้องจากเจ้าของเจ้าของหรือผู้ครอบครองสถานที่นั้น 

(๓) แนะนำให้เจ้าของสัตว์ปฏิบัติให้ถูกต้องตามข้อบัญญัติหรือตามพระราชบัญญัติ ผู้ได้รับใบอนุญาตหรือหนังสือรับรองการแจ้งปฏิบัติให้ถูกต้องตามเงื่อนไขในใบอนุญาตหรือหนังสือรับรอง การแจ้งหรือตามข้อบัญญัตินี้ 

(๔) ยึดหรืออายัดสิ่งของใด ๆ ที่อาจก่อให้เกิดอันตรายต่อสุขภาพประชาชน เพื่อประโยชน์ในการดำเนินคดีหรือเพื่อนำไปทำลายในกรณีจำเป็น 

(๕) เก็บหรือนำสินค้าหรือสิ่งของใด ๆ ที่สงสัยว่าไม่ถูกสุขลักษณะ หรืออาจก่อให้เกิดเหตุรำคาญจากอาคารหรือสถานที่ใด ๆ เป็นปริมาณพอสมควรเพื่อเป็นตัวอย่าง ในการตรวจสอบได้โดยไม่ต้องใช้ราคาให้เจ้าพนักงานท้องถิ่นมีอำนาจแต่งตั้งข้าราชการ พนักงานส่วนท้องถิ่น เพื่อให้ปฏิบัติหน้าที่ตามวรรคหนึ่งในเขตอำนาจขององค์การบริหารส่วนตำบลแม่ฟ้าหลวง ในเรื่องใด เรื่องหนึ่งหรือทุกเรื่องก็ได้
ข้อ ๑๖ ผู้ใดฝ่าฝืนหรือไม่ปฏิบัติตามข้อบัญญัตินี้ให้เจ้าพนักงานท้องถิ่นมีอำนาจปรับได้ตามอัตราที่เจ้าพนักงานท้องถิ่นพิจารณาเห็นสมควร ทั้งนี้ ต้องไม่เกินค่าปรับตาม ที่พระราชบัญญัติการสาธารณสุข พ.ศ. ๒๕๓๕ กำหนดไว้ 

ข้อ ๑๗ ให้องค์การบริหารส่วนตำบลแม่ฟ้าหลวง มีหน้าที่รักษาการให้เป็นไปตามข้อบัญญัติ และให้มีอำนาจออกระเบียบข้อบังคับ ประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้ 

5.1.2.1 พิจารณาร่างข้อบัญญัติองค์การบริหารส่วนตำบล เรื่อง การควบคุมการเลี้ยงหรือปล่อยสัตว์ พ.ศ.256......  (วาระที่ 2 แปรญัตติ)  
ประธานที่ประชุมฯ
ตามที่นายก อบต.แม่ฟ้าหลวง มอบหมายให้นิติกรชี้แจงรายละเอียดเกี่ยวกับข้อบัญญัติการควบคุมโรคพิษสุนัขบ้า พ.ศ.256...... มีผู้ใดเสนอแปรญัตติ            ร่างข้อบัญญัติฯ เชิญครับ
ประธานที่ประชุมฯ
สำหรับแนวทางการปฏิบัติตามบทบัญญัตินี้อยากจะให้ ส.อบต.ทุกท่าน ทำความเข้าใจในการประชุมประชาคมว่าควรจะมีมาตรการลงโทษผู้ที่ฝ่าฝืนข้อบัญญัติฯ เป็นไปตามลำดับขั้นตอนจากเบาไปหาหนัก สุดท้ายค่อยมาใช้บทลงโทษตามข้อบัญญัติ เพราะหากลงโทษตามข้อบัญญัติเลยจะต้องดำเนินการตามกฎหมายเสร็จสิ้นกระบวนการ ไม่สามารถยอมความได้ เพราะฉะนั้นควรใช้กฎของหมู่บ้านก่อนครับ

5.1.2.2 พิจารณาร่างข้อบัญญัติองค์การบริหารส่วนตำบล เรื่อง การควบคุมการเลี้ยงหรือปล่อยสัตว์ พ.ศ.256...... (วาระที่ 3 ขั้นลงมติ) 
ประธานที่ประชุมฯ
ตามที่สภา อบต.แม่ฟ้าหลวง ได้รับหลักการแห่งร่างข้อบัญญัติฯ  ในวาระที่ 1 และ ไม่มีผู้ใดขอแปรญัตติ ในวาระนี้ จึงขอให้สมาชิกสภา อบต.แม่ฟ้าหลวง พิจารณาลงมติว่าจะให้ความเห็นชอบร่างข้อบัญญัติองค์การบริหารส่วนตำบล เรื่อง การควบคุมโรคพิษสุนัขบ้า พ.ศ.256...... หรือไม่ หากเห็นชอบโปรดยกมือขวาครับ
ที่ประชุมฯ
มีมติให้ความเห็นชอบ ร่างข้อบัญญัติองค์การบริหารส่วนตำบล เรื่อง การควบคุมโรคพิษสุนัขบ้า พ.ศ.256......   จำนวน 25 เสียง งดออกเสียง 1 เสียง (ประธานที่ประชุมฯ)
นายก อบต.
อยากจะขอให้ ส.อบต. ทุกท่านนำข้อบัญญัติทั้งสองฉบับนี้ นำเข้าที่ประชุมหมู่บ้านเพื่อทำความเข้าใจกับชาวบ้านให้เป็นแนวทางเดียวกัน เพราะในอนาคตหากมีการร้องเรียน และ อบต.ดำเนินการตามข้อบัญญัติจะทำให้เกิดปัญหา 

ประธานที่ประชุมฯ
5.2 พิจารณาแผนพัฒนาท้องถิ่น (พ.ศ.2561-2565) เพิ่มเติม ครั้งที่ 3 พ.ศ.2563 ขอเชิญผู้บริหารชี้แจงรายละเอียดครับ
นายก อบต.
สาเหตุที่ต้องมีการเพิ่มเติมแผนพัฒนาท้องถิ่น (พ.ศ.2561-2565) สืบเนื่องจาก อบต. ได้รับนโยบายเร่งด่วนจากจังหวัดเชียงรายและเพิ่มเติมให้ทันสถานการณ์ปัจจุบันครับ ในส่วนนี้ไม่ได้ใช้งบประมาณประจำของ อบต. แต่จะขอสนับสนุนงบประมาณจากหน่วยงานที่มีศักยภาพ  และหากอบต.ไม่มีโครงการอยู่ในแผนฯ  
/หน่วยงานอื่น...

หน่วยงานอื่นไม่สามารถรับเงินอุดหนุนได้ครับ สำหรับรายละเอียดขอมอบหมายให้เจ้าหน้าที่ผู้รับผิดชอบชี้แจงรายละเอียดครับ
นักวิเคราะห์ฯ
ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ.2548 แก้ไขเพิ่มเติมถึง (ฉบับที่ 3) พ.ศ.2561 “ข้อ 22                      เพื่อประโยชน์ของประชาชน การเพิ่มเติมแผนพัฒนาท้องถิ่น ให้องค์กรปกครอง           ส่วนท้องถิ่นดำเนินการตามขั้นตอน ดังนี้

(1) คณะกรรมการสนับสนุนการจัดทำแผนพัฒนาท้องถิ่นจัดทำร่างแผนพัฒนาท้องถิ่นที่เพิ่มเติมพร้อมเหตุผลและความจำเป็นเสนอคณะกรรมการพัฒนาท้องถิ่น
(2) คณะกรรมการพัฒนาท้องถิ่นและประชาคมท้องถิ่นพิจารณาร่างแผนพัฒนาท้องถิ่นที่เพิ่มเติม สำหรับองค์การบริหารส่วนตำบลให้ส่งร่างแผนพัฒนาท้องถิ่นที่เพิ่มเติมให้สภาองค์การบริหารส่วนตำบลพิจารณาตามมาตรา 46 แห่งพระราชบัญญัติสภาตำบลและองค์การบริหารส่วนตำบล พ.ศ. 2537 ด้วย
เมื่อแผนพัฒนาท้องถิ่นที่เพิ่มเติมได้รับความเห็นชอบแล้ว ให้ส่งแผนพัฒนาท้องถิ่นดังกล่าว ให้ผู้บริหารท้องถิ่นประกาศใช้ พร้อมทั้งปิดประกาศให้ประชาชนทราบโดยเปิดเผยไม่น้อยกว่าสามสิบวันนับแต่วันที่ผู้บริหารท้องถิ่นประกาศใช้”                     เพื่อให้เป็นไปตามระเบียบจึงขอให้ ส.อบต.ทุกท่าน พิจารณาแผนพัฒนาท้องถิ่น (พ.ศ.2561-2565) เพิ่มเติม ครั้งที่ 3 พ.ศ.2563 (ชี้แจงรายละเอียดตามเอกสาร          ที่แจกให้ ส.อบต.ทุกท่าน)
ประธานที่ประชุมฯ
การเพิ่มเติมแผนพัฒนาท้องถิ่น (พ.ศ.2561-2565) ส.อบต. ท่านใดจะอภิปราย หรือเสนอแนะในประเด็นใดเชิญครับ 
ที่ประชุมฯ
ไม่มี
ประธานที่ประชุมฯ
หากไม่มี ส.อบต. ท่านใดจะอภิปราย หรือเสนอแนะ ก็ขอมติที่ประชุมในการพิจารณาแผนพัฒนาท้องถิ่น (พ.ศ.2561-2565) เพิ่มเติม ครั้งที่ 3 พ.ศ.2563 หากเห็นชอบโปรดยกมือขวาครับ

ที่ประชุมฯ
มีมติให้ความเห็นชอบ แผนพัฒนาท้องถิ่น (พ.ศ.2561-2565) เพิ่มเติม ครั้งที่ 3 พ.ศ.2563 จำนวน 25 เสียง งดออกเสียง 1 เสียง (ประธานที่ประชุมฯ)
/๕.3 พิจารณาแผนพัฒนาท้องถิ่น…

๕.3 พิจารณาแผนพัฒนาท้องถิ่น (พ.ศ.2561-2565) เปลี่ยนแปลง ครั้งที่ 3 พ.ศ.2563 ขอเชิญผู้บริหารชี้แจงรายละเอียดครับ
นายก อบต.
สาเหตุที่ขอเปลี่ยนแปลงแผนพัฒนาท้องถิ่น (พ.ศ.2561-2565) ครั้งที่ 3                 พ.ศ.2563 เนื่องจาก อบต. จะโยกย้ายโครงการในปีอื่นมาไว้ในปี พ.ศ.2564     เพื่อให้เท่าทันสถานการณ์ปัจจุบันครับ และรองรับการใช้จ่ายเงินสะสม  สำหรับรายละเอียดขอมอบหมายเจ้าหน้าที่รับผิดชอบชี้แจงรายละเอียดครับ

นักวิเคราะห์ฯ

ชี้แจงรายละเอียดตามที่แจกให้ ส.อบต. ทุกท่าน
ประธานที่ประชุมฯ
ตามที่ นักวิเคราะห์ฯ ได้ชี้แจงขอให้ทุกท่านตรวจสอบในส่วนของทุกท่านด้วยครับ 
วันชัย ส.อบต.ม.3
ขอสอบถามเรื่องรถรับส่งเด็กนักเรียนด้อยโอกาสจำนวนเด็กลดลงแต่งบประมาณทำไมเพิ่มขึ้นจาก 650,000 เพิ่มเป็น 850,000 บาท และมีหลักเกณฑ์ในการคัดเลือกเด็กด้อยโอกาสอย่างไร ขอทราบรายละเอียดครับ
นายก อบต.
การตั้งงบประมาณไว้ในแผนฯ ไม่ได้หมายความว่าเราต้องจ่ายเงินตามแผนแต่เราใช้จ่ายตามที่ได้จ่ายจริง ตามเอกสารหลักฐานต่างๆ เกี่ยวกับการการเงิน สำหรับการคัดเลือก อบต. ได้ดำเนินการตามหลักเกณฑ์ของสํานักงานคณะกรรมการศึกษา      ขั้นพื้นฐาน ประกอบกับระเบียบกระทรวงมหาดไทย ว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ.2560 รายละเอียดมอบหมายให้ ผอ.กองการศึกษาฯ เป็นผู้ชี้แจงรายละเอียดครับ
ผอ.กองการศึกษาฯ
ในปีที่ผ่านมากองการศึกษาฯ ได้ตั้งงบประมาณในส่วนนี้ไว้น้อยกว่าที่ใช้จ่ายจริงและ จะโอนงบประมาณจากโครงการที่มีงบประมาณเหลือจ่ายมาไว้ในส่วนนี้ซึ่งแต่ละปีจะใช้งบประมาณ ประมาณ 700,000-800,000 บาท และในอนาคตมีแนวโน้มว่าจะมีเด็กเข้ามาเรียนในศูนย์พัฒนาเด็กเล็กเพิ่มขึ้น ส่วนการคัดเลือกเด็กด้อยโอกาส  ใช้หลักเกณฑ์ของสํานักงานคณะกรรมการศึกษาขั้นพื้นฐานประกอบกับระเบียบกระทรวงมหาดไทย ว่าด้วยค่าใช้จ่ายเพื่อช่วยเหลือประชาชนตามอำนาจหน้าที่ขององค์กรปกครองส่วนท้องถิ่น พ.ศ.2560  โดยเจ้าหน้าที่ อบต.รับข้อมูลจากคน           ในชุมชนและออกสำรวจเด็กทุกบ้านและนำข้อมูลของเด็ก ที่เข้าหลักเกณฑ์ฯ เสนอต่อคณะกรรมการช่วยเหลือประชาชนขององค์การบริหารส่วนตำบลแม่ฟ้าหลวง เพื่อประชุมพิจารณาให้ความช่วยเหลือครับ ในส่วนของเด็กนักเรียนที่เรียนในศูนย์พัฒนาเด็กเล็กของ อบต.แม่ฟ้าหลวง จะได้รับการช่วยเหลือทุกคน ส่วนเด็กนักเรียนที่เรียนในโรงเรียนสังกัดสํานักงานคณะกรรมการศึกษาขั้นพื้นฐาน ต้องดำเนินการช่วยเหลือตามหลักเกณฑ์ดังกล่าวข้างต้นครับ 
ประธานที่ประชุมฯ
ในการคัดกรองเบื้องต้น อยากให้ผู้นำชุมชนเป็นผู้ร่วมสำรวจและลงนามรับรอง           แต่ทั้งนี้ต้องเป็นไปตามหลักเกณฑ์ เพราะผู้นำชุมชนรู้ถึงสภาพความเป็นอยู่        ของชาวบ้านดีที่สุดครับ 
/เรื่องการพิจารณา…

เรื่องการพิจารณาแผนพัฒนาท้องถิ่น (พ.ศ.2561-2565) เปลี่ยนแปลง ครั้งที่ 3 พ.ศ.2563 ก็ได้อภิปรายกันพอสมควรแล้ว มีท่านใดจะอภิปรายเพิ่มเติมหรือไม่ครับ
ที่ประชุมฯ
ไม่มี
ประธานที่ประชุมฯ
หากไม่มีท่านใดอภิปรายเพิ่มเติม ก็ขอมติที่ประชุมลงมติให้/ไม่ให้ความเห็นชอบการพิจารณาแผนพัฒนาท้องถิ่น (พ.ศ.2561-2565) เปลี่ยนแปลง ครั้งที่ 3 พ.ศ.2563 หากเห็นชอบโปรดยกมือขวาครับ

ที่ประชุมฯ
มีมติให้ความเห็นชอบ แผนพัฒนาท้องถิ่น (พ.ศ.2561-2565) เปลี่ยนแปลง            ครั้งที่ 3 พ.ศ.2563  จำนวน 25 เสียง งดออกเสียง 1 เสียง (ประธานที่ประชุมฯ)
ประธานที่ประชุมฯ
5.4 โอนงบประมาณเพื่อตั้งรายการใหม่ หมวดค่าครุภัณฑ์ ประจำปีงบประมาณ             พ.ศ.2563  จำนวน  14  โครงการ ขอเชิญผู้บริหารชี้แจงรายละเอียดครับ
นายก อบต.
สาเหตุที่โอนงบประมาณเพื่อตั้งรายการใหม่ หมวดค่าครุภัณฑ์ เนื่องจากของเดิมชำรุดเสียหาย และมีเหตุผลความจำเป็นต้องใช้งาน สำหรับรายละเอียดขอมอบหมายเจ้าหน้าที่รับผิดชอบชี้แจงรายละเอียดครับ

นักวิเคราะห์ฯ

ชี้แจงรายละเอียดตามที่แจกให้ ส.อบต. ทุกท่าน

ประธานที่ประชุมฯ
เรื่องการโอนงบประมาณเพื่อตั้งรายการใหม่ หมวดค่าครุภัณฑ์ ประจำปีงบประมาณ             พ.ศ.2563  จำนวน  14  โครงการ ส.อบต.ท่านใด จะแก้ไข เพิ่มเติม หรืออภิปรายหรือไม่ครับ หากไม่มีท่านใดแก้ไข เพิ่มเติม หรืออภิปราย ก็ขอมติที่ประชุมฯ       เห็นชอบโปรดยกมือข้างขวาครับ
ที่ประชุมฯ
มีมติให้ความเห็นชอบ การโอนงบประมาณเพื่อตั้งรายการใหม่ หมวดค่าครุภัณฑ์ ประจำปีงบประมาณ  พ.ศ.2563  จำนวน  14  โครงการ  จำนวน 25 เสียง              งดออกเสียง 1 เสียง (ประธานที่ประชุมฯ)
ประธานที่ประชุมฯ
5.5 เปลี่ยนแปลงคำชี้แจงงบประมาณรายจ่ายหมวดค่าครุภัณฑ์ ประจำปีงบประมาณ พ.ศ.2563  จำนวน 1  รายการ ขอเชิญผู้บริหารชี้แจงรายละเอียดครับ
นายก อบต.
สาเหตุที่เปลี่ยนแปลงคำชี้แจงงบประมาณรายจ่ายหมวดค่าครุภัณฑ์ เนื่องสินค้าที่ตั้งไว้ในข้อบัญญัติไม่มีขายแล้ว เพราะเลิกผลิต สำหรับรายละเอียดขอมอบหมายเจ้าหน้าที่รับผิดชอบชี้แจงรายละเอียดครับ

นักวิเคราะห์ฯ

ชี้แจงรายละเอียดตามที่แจกให้ ส.อบต. ทุกท่าน

ประธานที่ประชุมฯ
เรื่องการเปลี่ยนแปลงคำชี้แจงงบประมาณรายจ่ายหมวดค่าครุภัณฑ์ ประจำปีงบประมาณ พ.ศ.2563  ส.อบต.ท่านใด จะแก้ไข เพิ่มเติม หรืออภิปรายหรือไม่ครับ หากไม่มีท่านใดแก้ไข เพิ่มเติม หรืออภิปราย ก็ขอมติที่ประชุมฯ เห็นชอบโปรดยกมือข้างขวาครับ
/มีมติให้ความเห็นชอบ…

ที่ประชุมฯ
มีมติให้ความเห็นชอบ การเปลี่ยนแปลงคำชี้แจงงบประมาณรายจ่ายหมวดค่าครุภัณฑ์ ประจำปีงบประมาณ พ.ศ.2563  จำนวน 25 เสียง งดออกเสียง 1 เสียง (ประธานที่ประชุมฯ)
ระเบียบวาระที่ ๖

เรื่องอื่น ๆ
ประธานที่ประชุมฯ
6.1 แผนพัฒนาท้องถิ่น (พ.ศ.2561-2565) แก้ไขครั้งที่ 5 พ.ศ.2563 ขอเชิญผู้บริหารชี้แจงรายละเอียดครับ
นายก อบต.
แผนพัฒนาท้องถิ่น (พ.ศ.2561-2565) แก้ไขครั้งที่ 5 พ.ศ.2563 ขอมอบหมายเจ้าหน้าที่รับผิดชอบชี้แจงรายละเอียดครับ

นักวิเคราะห์ฯ

ชี้แจงรายละเอียดตามที่แจกให้ ส.อบต. ทุกท่าน

ประธานที่ประชุมฯ
เรื่องแผนพัฒนาท้องถิ่น (พ.ศ.2561-2565) แก้ไขครั้งที่ 5 พ.ศ.2563   ส.อบต.ท่านใด จะแก้ไข เพิ่มเติม หรืออภิปรายหรือไม่ครับ หากไม่มีก็ถือว่าที่ประชุมฯ รับทราบครับ
ที่ประชุมฯ
รับทราบ
นายก อบต.
- ขอความร่วมมือ ส.อบต. สำรวจแหล่งน้ำสำรองเพื่อรองรับการเกิดภัยแล้ง
- เรื่องการกำจัดขยะมูลฝอยนายอำเภอมีแผนในการสุ่มตรวจบ้านของผู้นำว่ามีการคัดแยกขยะหรือไม่ จึงขอแจ้งให้ทุกท่านทราบ

- การเสนอโครงการทุกโครงการต้องผ่านที่ประชุมประชาคม หากไม่ผ่านประชาคม อบต. จะไม่นำโครงการบรรจุในแผนฯ ครับ
ปลัด อบต.
- ตั้งแต่วันที่ 1 ตุลาคม 2563 อบต. จะไม่มีการเก็บขยะ เพราะเทศบาลตำบล  ห้วยไคร้ปิดบ่อขยะ ขอให้ทุกท่านทำความเข้าใจกับชาวบ้านและหาแนวทางแก้ไขในการจัดการขยะมูลฝอยของแต่ละหมู่บ้านด้วยครับ

- เรื่องปัญหาภัยแล้ง ตามที่นายก อบต. แจ้งให้หาแหล่งน้ำสำรอง ปีนี้บางหมู่บ้านได้หาแหล่งน้ำแห่งใหม่ได้แล้ว และขอรับการสนับสนุนงบประมาณในการจัดซื้อท่อ    ส่งน้ำเพื่อต่อน้ำจากแหล่งน้ำสำรองมาใช้ในหมู่บ้าน และ อบต. ได้จัดซื้อตามที่ขอรับการสนับสนุนตามจำนวน และขนาดที่ต้องการ แต่มีปัญหาเรื่องของคุณภาพท่อไม่สามารถรับแรงส่งน้ำที่มีแรงดันสูงเนื่องจากเป็นพื้นที่ลาดชัน หากเป็นพื้นราบจะไม่เกิดปัญหา

-  เรื่องการเสนอโครงการใหม่เพื่อบรรจุไว้ในแผนฯ จะเป็นไปตามวงรอบ คือเดือนตุลาคม และเดือนเมษายน เนื่องจากคณะกรรมการแผนฯ ท้วงติงในเรื่องของการนำโครงการเพื่อบรรจุไว้ในแผนไม่เป็นไปตามวงรอบ คณะกรรมการแผนฯ ต้องจัดประชุมบ่อยครั้ง ทำให้กระทบกับเวลาการทำงานประจำครับ
ที่ประชุมฯ
รับทราบ
/ส.อบต.ท่านใด...
-19-
ประธานสภาฯ
ส.อบต.ท่านใดมีเรื่องที่จะแจ้ง หรือสอบถามอีกหรือไม่ครับ  ถ้าไม่มีขอปิดการประชุมครับ
เลิกประชุมเวลา 

๑4.00  น.
              
(ลงชื่อ)  เผ่าพันธ์ธิน  ธรรมบัณฑิต
จดรายงานการประชุม
            




       (นายเผ่าพันธ์ธิน  ธรรมบัณฑิต)

                 

     เลขานุการสภา อบต. แม่ฟ้าหลวง 
 (ลงชื่อ)    วันชัย  ปรีชาสถาพรกุล    กรรมการตรวจรายงานการประชุม

          (นายวันชัย  ปรีชาสถาพรกุล)
(ลงชื่อ)    อนุธิดา  วรุณพรฐิตามร    กรรมการตรวจรายงานการประชุม
  
       (นางสาวอนุธิดา  วรุณพรฐิตามร)
(ลงชื่อ)     สัจจา  นวลลม    กรรมการตรวจรายงานการประชุม
  
        (นายสัจจา  นวลลม) 
-  รับรองรายงานการประชุมครั้งที่ผ่านมา 


   สมัยสามัญ สมัยที่ 2 ครั้งที่ 2/๒563


   เมื่อวันที่ 15 พฤษภาคม 2563


(ลงชื่อ)    พงษ์ศักดิ์  อภิสวัสดิ์สุนทร  				  


        (นายพงษ์ศักดิ์  อภิสวัสดิ์สุนทร)


ประธานสภาองค์การบริหารส่วนตำบลแม่ฟ้าหลวง











